Document ID: 31995R1473

KOMISSION ASETUS (EY) N:o 1473/95,
annettu 28 päivänä kesäkuuta 1995,
neuvoston asetuksella (EY) N:o 517/94 perustettujen tekstiilejä koskevien määrällisten kiintiöiden toisen erän hallintoa ja jakoa koskevista erityissäännöistä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon muiden kuin kahdenvälisten sopimusten, pöytäkirjojen tai muiden järjesteltyjen taikka muiden yhteisön erityisten tuontimenettelyjen soveltamisalaan kuuluvien tiettyjen kolmansien maiden tekstiilituotteiden tuontiin sovellettavasta yhteisestä menettelystä 7 päivänä maaliskuuta 1994 annetun neuvoston asetuksen (EY) N:o 517/94 (1), sellaisena kuin se on viimeksi muutettuna asetuksella (EY) N:o 1325/95 (2), ja erityisesti sen 17 artiklan 3 ja 6 kohdan ja sen 21 artiklan 2 ja 3 kohdan yhdessä sen 25 artiklan 3 kohdan kanssa,
sekä katsoo, että
komissio on perustanut asetuksellaan (EY) N:o 2944/94 (3) erityiset hallinto- ja jakosäännöt tekstiilejä koskeville asetuksella (EY) N:o 517/94 vahvistetuille määrällisille kiintiöille ja avannut vuodelle 1995 määrällisten kiintiöiden ensimmäisen osuuden, joka jaetaan jäsenvaltioiden toimivaltaisten viranomaisten 3 päivän joulukuuta ja 15 päivän joulukuuta 1994 välisenä aikana ilmoittamien hakemusten perusteella,
on aiheellista avata nopeasti näiden kiintiöiden osalta, joiden tasoa on nostettu asetuksella (EY) N:o 1325/95 uusien jäsenvaltioiden liittymisen johdosta, toinen erä ja säätää, että se koskee asetuksen (EY) N:o 2944/94 soveltamisalaan kuulumattomia määriä, lukuun ottamatta Kiinan kansantasavallasta peräisin oleviin tuotteisiin sovellettaviin kiintiöihin kuuluvia määriä, koska vuoden 1988 kahdenväliseen MFA-monikuitusopimuksen kuulumattomien tekstiilituotteiden kauppaa koskevassa 19 päivänä tammikuuta 1995 parafoidussa ja 10 päivänä huhtikuuta 1995 tehdyllä neuvoston päätöksellä 95/155/EY (4) väliaikaisesti täytäntöönpannussa sopimuksessa määrätään, että näitä määriä sovelletaan Kiinan kansantasavallasta tapahtuvaan vientiin,
ensimmäisen erän aikana saadun kokemuksen perusteella näyttää siltä jäsenvaltioiden toimivaltaisten viranomaisten ilmoittamat määrät huomioon ottaen, että perinteiseen kaupankäyntiin perustuvan menetelmän uudistaminen tuntuisi asianmukaiselta niiden käyttöön ottoon asetuksella (EY) N:o 2944/94 johtaneet perusteet huomioon ottaen sovellettuna ainoastaan rajoitettuun määrään kiintiöitä; on näin ollen suotavaa, että sitä sovelletaan toisen erän jaossa soveltuvin osin ainoastaan kyseisiin kiintiöihin, ja säätää, että muut kiintiöt jaetaan jäsenvaltioiden ilmoitusten komissioon saapumisjärjestyksessä periaatteen "ensin tullutta palvellaan ensin" mukaisesti; tämä valinta perustuu toteamukseen, että tämä menetelmä on jaon perusmenetelmä asetuksen (EY) N:o 517/94 kirjaimen ja hengen mukaisesti; on kuitenkin suotavaa toimijoiden suuremman määrän hyväksi rajoittaa kunkin toimijan osalle tulevat määrät tämän menetelmän perusteella ennakolta määritettyyn määrään, jolla on kuitenkin riittävä taso, jotta kyseiset toimijat voivat tehdä taloudellisesti perusteltavissa olevia liiketoimia,
jotta ne määrät, joiden tuontiin on tämän asetuksen mukaisesti saatu lupa, käytettäisiin mahdollisimman tehokkaasti, olisi vahvistettava tuontilupien voimassaoloaika kuudeksi kuukaudeksi luvanantopäivästä alkaen ja sallittava jäsenvaltioille, sen jälkeen kun niille on ilmoitettu komission päätöksestä, luvananto ainoastaan, jos kyseinen toimija voi osoittaa todeksi sopimuksen olemassaolon ja todistaa, ettei aikaisemmin ole saanut tämän asetuksen mukaisesti yhteisössä tuontilupaa kyseisten luokkien ja kyseisten maiden osalta, ja
tässä asetuksessa säädetyt toimenpiteet ovat asetuksella (EY) N:o 517/94 perustetun komitean lausunnon mukaiset,
ON ANTANUT TÄMÄN ASETUKSEN:
1 artikla
Tässä asetuksessa annetaan asetuksella (EY) N:o 517/94 perustettujen ja liitteessä I esitettyjen vuonna 1995 sovellettavien määrällisten kiintiöitten toisen erän hallintaa koskevat tietyt erityissäännöt. Se täsmentää jakosäännöt, joita sovelletaan näissä kiintiöissä vielä käytössä oleviin määriin.
OSASTO I
2 artikla
Edellä 1 artiklassa tarkoitettujen ja liitteessä II esitettyjen kiintiöiden toinen erä lasketaan tämän asetuksen voimaantulosta jäsenvaltioiden sellaisia hakemuksia koskevien ilmoitusten komissioon saapumisjärjestyksessä, jotka eivät ylitä toimijakohtaisesti ennalta määrättyjä liitteessä IV esitettyjä määriä, periaatteen "ensin tullutta palvellaan ensin" mukaisesti.
OSASTO II
3 artikla
Liitteessä III tarkoitettujen määrällisten kiintiöiden toinen erä jaetaan kahteen osaan, joista toinen varataan perinteisille maahantuojille, toinen muille toimijoille mainitussa liitteessä esitettyjen määrien osalta. Nämä määrät jaetaan 4-7 artiklassa esitettyjen yksityiskohtaisten sääntöjen mukaisesti toimijoiden ennen 17 päivää heinäkuuta 1995 jäsenvaltioiden toimivaltaisille viranomaisille esittämien tuontilupahakemusten perusteella. Mainitut viranomaiset ilmoittavat haetut määrät komissiolle viimeistään 20 päivänä heinäkuuta 1995.
4 artikla
Jonkin liitteessä III tarkoitetun maan alkuperätuotteiden luokan perinteisinä maahantuojina pidetään maahantuojia, jotka todistavat jäsenvaltioiden toimivaltaisille viranomaisille tuoneensa vuoden 1992 aikana samaan luokkaan kuuluvia ja samasta maasta peräisin olevia tuotteita.
Jokaista luokkaa ja jokaista maata kohden perinteisille maahantuojille tuojakohtaisesti jaettava määrä ei voi olla suurempi kuin kunkin maahantuojan vuonna 1992 tosiasiallisesti samaan luokkaan kuuluva ja samasta maasta tuoma määrä.
Jos jäsenvaltioiden ilmoittamien määrien perusteella perinteisille maahantuojille myönnettävät määrät ovat yhteensä suuremmat kuin niille varattu osa, kullekin myönnettäviä määriä vähennetään suhteellisesti.
5 artikla
Muille maahantuojille varattu osuus on jaettava haettuihin määriin suhteutettua jakomenetelmää soveltamalla niin, ettei tuojakohtaisesti haettu määrä ylitä tämän asetuksen liitteessä IV ilmoitettua määrää.
6 artikla
Jäsenvaltiot ilmoittavat komissiolle 3 artiklan viimeisessä virkkeessä ilmoitetun määräajan kuluessa haetut määrät luokittain ja maittain, jotka on esitetty liitteessä III, sekä toimijoiden määrän ja ilmoittavat tarvittaessa 4 artiklassa tarkoitettujen perinteisten maahantuojien jättämien hakemusten osalta kunkin maahantuojan vuoden 1992 aikana tuomat määrät.
Näin ilmoitettujen kokonaistietojen perusteella komissio päättää määrällisistä perusteista, joiden perusteella jäsenvaltioiden toimivaltaiset viranomaiset voivat myöntää tuontiluvat tämän osaston säädösten mukaisesti.
Jos tietylle maalle ja tietylle tuotteelle myönnettyjä määriä jää jollekin toimijaryhmälle varatusta osasta käyttämättä, komissio voi asetuksessa (EY) N:o 517/94 olevassa 25 artiklassa säädetyllä tavalla siirtää määrät toiselle maahantuojaryhmälle varattuun osaan jaettaviksi tähän toimijaryhmään sovellettavien määrällisten perusteiden mukaisesti.
7 artikla
Edellä 4-6 artiklassa säädetyllä perusteella tapahtuneen jaon jälkeen käyttämättä jääneet määrät jaetaan jäsenvaltioiden ilmoitusten komissioon saapumisjärjestyksessä periaatteen "ensin tullutta palvellaan ensiksi" mukaisesti 1 päivästä syyskuuta 1995 kello 10 Brysselin aikaa kyseisten toimijoiden laadusta riippumatta.
III OSASTO
8 artikla
Jäsenvaltioiden toimivaltaisten viranomaisten antamien tuontilupien voimassaoloaika on kuusi kuukautta antopäivästä alkaen.
Jäsenvaltioiden toimivaltaiset viranomaiset myöntävät tuontiluvat, sen jälkeen kun komission päätöksestä on ilmoitettu, ainoastaan, jos kyseinen toimija voi osoittaa todeksi sopimuksen olemassaolon ja todistaa kirjallisesti, ettei aikaisemmin ole saanut yhteisössä tämän asetuksen mukaisesti myönnettyä tuontilupaa kyseisten luokkien ja kyseisten maiden osalta.
9 artikla
Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä kesäkuuta 1995.

Labels: 12
1
3
5